ดาวโจนส์พุ่ง 178.08 จุด
ดาวโจนส์พุ่งขึ้น 178.08 จุด หลังเฟดยืนยันพร้อมหนุนศก.
30 ต.ค. 2565

ดาวโจนส์พุ่งขึ้น 178.08 จุด หลังเฟดยืนยันพร้อมหนุนศก.
ดัชนีดาวโจนส์ตลาดหุ้นนิวยอร์กปิดพุ่งขึ้นวานนี้ (2 พ.ย.) เพราะได้แรงหนุนจากรายงานของ ADP ที่ระบุว่า ภาคเอกชนทั่วสหรัฐมีการจ้างงานเพิ่มขึ้นในเดือนต.ค. นอกจากนี้ ตลาดยังขานรับธนาคารกลางสหรัฐ (เฟด) ที่ระบุว่า เศรษฐกิจสหรัฐขยายตัวได้ดีในไตรมาส 3 และเฟดพร้อมที่จะใช้เครื่องมือทุกอย่างเพื่อหนุนเศรษฐกิจให้ฟื้นตัวแข็งแกร่งขึ้น          ดัชนีเฉลี่ยอุตสาหกรรมดาวโจนส์พุ่งขึ้น 178.08 จุด หรือ 1.53% ปิดที่ 11,836.04 จุด ดัชนี S&amp;P 500 ปรับตัวขึ้น 19.62 จุด หรือ 1.61% ปิดที่ 1,237.90 จุด ดัชนี Nasdaq เพิ่มขึ้น 33.02 จุด หรือ 1.27% ปิดที่ 2,639.98 จุด          ภาวะการซื้อขายในตลาดหุ้นนิวยอร์กเป็นไปอย่างคึกคัก โดยดัชนีดาวโจนส์ทะยานขึ้นถึง 1.53% หลังจากเฟดระบุว่า การเติบโตทางเศรษฐกิจของมีความแข็งแกร่งมากขึ้นในไตรมาส 3 พร้อมยืนยันว่า เฟดเฟดพร้อมที่จะใช้เครื่องมือต่างๆเพื่อสนับสนุนเศรษฐกิจให้ฟื้นตัวอย่างแข็งแกร่ง ควบคู่ไปกับการรักษาเสถียรภาพด้านเงินเฟ้อ          นอกจากนี้ ตลาดยังได้แรงหนุนจากรายงานของ ADP Employer Services ซึ่งเป็นบริษัทวิจัยด้านตลาดแรงงานในสหรัฐเปิดเผยว่า ภาคเอกชนทั่วสหรัฐมีการจ้างงานเพิ่มขึ้น 110,000 ตำแหน่งในเดือนต.ค. เพราะได้แรงหนุนจากภาคบริการที่มีการจ้างงานสูงขึ้นถึง 114,000 ตำแหน่ง          อย่างไรก็ตาม นักลงทุนส่วนใหญ่ยังคงวิตกกังวลเกี่ยวกับความเป็นไปได้ที่ว่ากรีซอาจจะผิดนัดชำระหนี้และอาจทำให้วิกฤตหนี้ลุกลามไปยังประเทศอื่นๆในยูโรโซน โดยเฉพาะเมื่อนายจอร์จ ปาปันเดรอู นายกรัฐมนตรีกรีซ ยืนกรานว่า รัฐบาลกรีซจะจัดทำประชามติเพื่อเปิดโอกาสให้ประชาชนได้มีส่วนตัดสินใจว่าจะยอมรับข้อตกลงการให้ความช่วยเหลือกรีซหรือไม่ ในช่วงต้นปีหน้า แม้สถานการณ์ผันผวนทางการเมืองได้ส่งผลกระทบต่อคณะทำงานของเขาก็ตาม